Järvi-Pohjanmaan kansalaisopisto, Kuvataidekoulu Eero, kevätnäyttelyt
Tule ihastelemaan kuvataidekoulun oppilaiden taidetta!! Opettaja Ulla Hautamäen ohjaama ryhmän töitä esillä. Kirjasto avoinna ma kello 13 – 19 ja ke 10 – 16 Omatoimiaika on joka päivä kello 7 – 21.
Kuvataidekoulu Eeron Lehtimäen opetusryhmän kevätnäyttely Lehtimäen kirjastossa
Puuhapisteitä, purtavaa ja pihapelejä. MLL Seinäjoen perhetalolla askarrellaan virpomavitsoja, paistetaan makkaraa, jumpataan, liikutaan, mennään temppurataa ja kuvasuunnistetaan pääsiäishengessä. Paikalla myös pääsiäiskoira! Hauska koko perheen tapahtuma, tule mukaan!
Pääsiäisvalakia Kotiseututalo Keskikankaan pihapiirissä Ylihärmän Kankaankylässä
Lähde perinteiselle kokkoajelulle Ylihärmään! Tänä vuonna Kankaankylän pääsiäisvalakia löytyy Kotiseututalo Keskikankaan takana olevalta pellolta. Kotiseututalon tuvassa kahvio ja makkaramyyntiä. Makkaraa voi paistaa joko tuvan suuressa ottatakassa tai ulkona kokon äärellä. Kokko sytytetään klo 18.00. Lämpimästi tervetuloa!
Pääsiäiskokko, kahvio ja makkaranpaistoa
Lippuja myydään kello 18.00 alkaen Kurikan kirkon ovelta. Ennakkotilaukset: kurikan. rotaryklubi@gmail.com
Jussi Makkonen & Nazig Azezian_Kuva Pekka Varonen.jpg
Sellisti Jussi Makkonen ja pianisti Nazig Azezian ovat viime vuosina erikoistuneet suomalaiseen taidemusiikkiin. He ovat tavoittaneet viime vuosien aikana satoja tuhansia kuulijoita Suomessa ja ulkomailla konserteillaan, levyillään ja musiikkivideoillaan. He ovat esiintyneet konserttikiertueillaan muun muassa Yhdysvalloissa, Meksikossa ja eri puolilla Eurooppaa. Suomalaisia sävelmaisemia -konsertti nostaa esiin helmiä Jean Sibeliukselta, Heino Kaskelta ja Oskar Merikannolta. Konsertin liput 20 euroa ja lippuja on saatavana ovelta tuntia ennen konsertin alkua. Ennakkolipun voit varata lähettmällä sähköpostia : kurikan.rotaryklubi@gmail.com Konsertin järjestävät Kurikan Rotaryklubi, Kurikan seurakunta ja Kurikan kaupunki. Makkonen ja Azezian ovat esiintyneet noin 2000 koulussa yli 500 000 koululaiselle viime vuosien aikana. Vuodesta 2021 alkaen he ovat olleet mukana Taidetestaaja-hankkeessa, jonka tarkoituksena on tarjota kaikille Suomen kahdeksasluokkalaisille korkeatasoisia taide-elämyksiä. Taiteilijat vastaanottivat platinalevyn vuonna 2017 Soiva metsä -kirjan mukana olevasta Sibelius -levystään ensimmäisenä suomalaisena kamarimusiikkilevynä. Vuodesta 2020 alkaen Jussi Makkonen on toiminut sellonsoiton lehtorina ja Nazig Azezian pianonsoiton lehtorina Joensuun konservatoriossa.
Sellisti Jussi Makkonen ja pianisti Nazig Azezian konsertoivat Kurikan kirkossa
Lipunmyynti paikanpäällä alkaa tuntia ennen tilaisuuden alkua
Kansallispukukavalkadi Kalevan Navetan Hugo-salissa 9.4.2022 klo 15.00
Kansallispukukavalkadissa esitellään kansallispukuja musiikin ja runojen kera. Esiintyjinä on Seinäjoen Kalevalaiset Naiset ry:n jäseniä ja Etelä-Pohjanmaan musiikkiopiston huilu- ja lauluoppilaita opettajineen. Kalevan Navetan Hugo-sali antaa karhean kauniin taustan musiikille, Kantelettaren runoille ja suomalaisen kansanperinteen värikkäimmälle muodolle, kansallispuvuille. Tapahtumaan on 10€:n pääsymaksu, jonka voi maksaa vain käteisellä. Osa pääsymaksutuotoista lahjoitetaan SPR:n kautta Ukrainan hyväksi. Tapahtuman järjestävät yhteistyössä Seinäjoen Kalevalaiset Naiset ry, Etelä-Pohjanmaan musiikkiopisto ja Seinäjoen kaupungin kulttuuritoimi.
Kansallispukukavalkadi musiikin ja runojen kera Hugo-salissa 9.4.2022 klo 15.00
Vauvojen värikylpy -piipahduspaja *Täynnä*
Taaperot 12-24 kk klo 10-10.45 *Täynnä* Vauvat 4-11 kk klo 11.15-12 *Täynnä* Vauvojen värikylpy on vauvaperheille suunnattu kuvataiteellinen työpaja. Työpaja alkaa virittäytymisellä, jossa tutkitaan ja tunnustellaan erilaisia, teeman mukaisia materiaaleja ja asioita. Työpajassa edetään itse tuotettuun jälkeen. Maalausaineet ovat elintarvikepohjaisia. Ilmoitathan ruoka-aineallergiat ilmoittautumisen yhteydessä. Piipahduspaja on yhden kerran kestävä Värikylpy-työpaja. Voit halutessasi osallistua joko yhteen tai useampaan työpajaan. Yhdessä työpajassa on 8 paikkaa. Sopiva ryhmä valitaan työpajan aloitushetken iän mukaisesti. Myös hieman nuorempi tai vanhempi lapsi voi osallistua. Alaikäraja värikylpyyn osallistumiselle on 4 kk. Lapsen pitää pystyä kannattelemaan päätään ennen osallistumista. Jos ryhmät ovat täynnä, peruutuspaikkoja voi kysyä yleisötyön tuottajalta. Työpajaa ohjaa koulutettu värikylpyohjaaja Johanna Mäkelä. Osallistujille lähetetään tarkempi infokirje ennen Värikylpy-työpajaa. Tutustu Värikylpyinfoon. Seinäjoen taidehalli noudattaa toiminnassaan annettuja ohjeita ja linjauksia koronaviruksen leviämisen ehkäisyyn liittyen. Turvallisuus on meille tärkeää. Tiedotamme mahdollisista muutoksista ja tarkemmasta ohjeistuksesta työpajoihin liittyen tarvittaessa. Kuva: Katariina Vestergård
Vauvojen värikylpy on vauvaperheille suunnattu kuvataiteellinen työpaja.
{"fi":"Ei ennakkoilmaittautumista","sv":"","en":""}
Lasten tiedepäivä 7.5. klo 10-16 Ähtärin eläinpuistossa
Vuoden 2022 Tietoprovinssi keskittyy tänä vuonna lapsiin! Lauantaina 7.5. klo 10–16 Ähtärin eläinpuistossa vietetään lasten tiedepäivää ja kaikki ovat tervetulleita osallistumaan toimintapisteillemme. Puistoon on sisäänpääsymaksu. Kaikki lapset ja lapsenmieliset saavat osallistua oman aikataulunsa mukaan toimintapisteillemme. Pisteillä pääsee leikkimään lisätyn todellisuuden hiekkalaatikolla, laittamaan kädet turpeeseen ja oppimaan lisää hienosta luonnonvarastamme. Kaloja pääsee tunnistamaan livenä sekä kokeilemaan osaatko tunnistaa kalat paremmin kuin konenäkö, lisäksi paikalla on kalojen fileointinäytöksiä. Kaiken kruunaa saukko-workshopit klo 11.00. 13.00 ja 15.00. Näytöksissä kerrotaan, miten saukko on sopeutunut elämään vedessä ja miten vesistöjen tila on Suomessa ja Euroopassa vaikuttanut saukkokantoihin. Ohjelmapisteille saa osallistua oman aikataulun mukaan ja niistä ei kerätä erillistä maksua. Mukaan pääset siis vain puiston sisäänpääsymaksun hinnalla! Mukana tapahtumaa järjestämässä ovat Tietoprovinssi, Etelä-Pohjanmaan kesäyliopisto, Ähtärin eläinpuisto ja Suomenselän kalatalousalue ry. Lisätietoja: katja.marttunen@epky.fi
Tietoprovinssi järjestää lasten tiedepäivän lauantaina 7.5. klo 10-16 Ähtärin eläinpuistossa, teemana sisävedet!
Kapellimestari Juhani Lamminmäen johtamassa Skorin perinteisessä pääsiäiskonsertissa kuullaan muun muassa G. B. Pergolesin Stabat Mater huippusolistien tulkitsemana. Teos kertoo Jeesuksen äidin kärsimyksestä poikansa ristin äärellä. Pergolesi viimeisteli teoksen kuolinvuoteellaan vain 26-vuotiaana. Sävellyksestä tuli 1700-luvun eniten kopioitu sävelteos. Pergolesi sommitteli ja muotoili sävelteosta tuoden sen tunnelmiin ja kohtauksiin valoa ja varjoja kuin maalauksessa. Tämä lieneekin yksi syy siihen, että teos koskettaa kuulijaansa herkkyydellään ja mystiikallaan tänäkin päivänä. Konsertissa mukana Canzonetta Nova kuoro, jota johtaa Elina Rantamäki.
Seinäjoen kaupunginorkesterin perinteinen pääsiäiskonsertti
SeAMK Foorumit ovat avoimia ja maksuttomia tilaisuuksia
Juhlavuoden SeAMK Foorumit: lastenpsykiatrian dosentti Jari Sinkkonen 19.4.
Seinäjoen ammattikorkeakoulu juhlii vuoden 2022 aikana 30 toimintavuottaan. Juhlavuosi huomioidaan perinteikkään SeAMK Foorumi -asiantuntijaluentosarjan ohjelmassa.SeAMK Foorumit ovat kaikille avoimia, SeAMKin koulutukseen ja toimintaan liittyvistä teemoista ja ajankohtaisista aiheista koostuvia esitelmiä ja asiantuntijaluentoja. Juhlavuoden sarjan aloittaa 19.4. tunnettu lääketieteen tohtori ja lastenpsykiatrian dosentti Jari Sinkkonen luennollaan “Lapsuuden kokemusten ja perhetaustan yhteydet syrjäytymiseen“. Ohjelma ja ilmoittautuminen 19.4.2022 klo 13-15 (kahvitarjoilu 14.30-15): Jari Sinkkonen, lastenpsykiatrian erikoislääkäri, professori Auditorio F128, Frami F, Kampusranta 11, Seinäjoki Ilmoittaudu mukaan
Jari Sinkkosen luento “Lapsuuden kokemusten ja perhetaustan yhteydet syrjäytymiseen“.
Myyjäiset, Toimintojentalolla, 10 .04. klo 12-18. Kuivakakkuja, leivonnaisia, erilaisia käsitöitä, erilaisia Pääsiäisaiheisia askarteluja, käsintehtyjä saippuoita, Kotigastronomi, Colosé. Poistomyynti: Tupperware, PartyLite. Käteismaksu. Tervetuloa!
Myyjäiset, Toimintojentalolla, 10.04. klo 12-18.00
{"fi":"Ilmoittautuminen: https://link.webropol.com/s/AamunavausMikkoValo","sv":"","en":""}
AARG Aamunavaus: Lapuan kaupungin museot taide- ja kulttuuritoimijana
Aamunavaus on suunnattu taiteilijoille ja luovan alan tekijöille keskustelu- sekä tapaamisalustana kerran kuukaudessa perjantaisin klo 10-11. Lapuan kaupungin museot taide- ja kulttuuritoimijana Aamun avaa: Amanuenssi Mikko Valo Miten Lapuan Taidemuseon näyttelyohjelma rakentuu? Miten kulttuurihistoriallisten museoiden kokoelmat ja näyttelyt ovat innoittaneet Lapualla vierailleita residenssitaiteilijoita? Millaista yhteistyötä museot tekevät muiden taide- ja kulttuuritoimijoiden kanssa? Perjantai 6.5.2022 klo 10-11 Pedatila itikka, 2 krs. Kalevan Navetta Kulttuurikeskus Vanhassa Paukussa sijaitsevat Lapuan kaupungin museot ovat keskeinen osa kaupungin kulttuuripalveluja. Amanuenssi Mikko Valo kertoo museoilla tehtävästä näyttely-, yleisö- ja kokoelmatyöstä sekä esittelee museoiden toteuttamia yhteistyötapoja. Seinäjokelaislähtöinen Mikko Valo on työskennellyt Lapuan kaupungin museoiden amanuenssina kesäkuusta 2020 lähtien. Hän on valmistunut Jyväskylän yliopistosta filosofian maisteriksi taidehistorian oppiaineesta. Valon erityisalaa ovat arkistot ja erityisesti taiteilijoiden yksityisarkistot. Ennen työtään museossa ja muissa muistiorganisaatioissa hän on toiminut populaarimusiikin marginaalissa soittajana, säveltäjänä, sanoittajana, DJ:nä ja kirjoittajana. Ilmoittautuminen päättyy to 5.5. klo 12. Tilaisuudet sisältävät kahvitarjoilun. Aamunavauksen jälkeen on mahdollista tutustua Seinäjoen taidehallin näyttelyihin ilmaiseksi. AARG AARG on Seinäjoen taidehallin lanseeraama keskustelualusta ja tapaamispaikka, joka on suunnattu nykytaiteen kentällä toimiville ammattilaisille, kuten taiteilijoille, kuraattoreille sekä luovan alan tekijöille. AARG on lyhenne sanoista Art and the Rural Gathering. Seinäjoen taidehallin ohjelmalinjaukset kumpuavat maaseudusta ja urban-rural –rajapinnasta nousevista kysymyksistä ja ilmiöistä. Taidehalli toteutti vuosina 2017-2019 Mullistaja–maaseututaidemalli hankkeen, jossa monia yhteistyömalleja lanseerattiin ja sittemmin niitä on kehitetty eteenpäin Taidehallin näyttely- ja oheisohjelmassa. AARG jatkaa Mullistajassa alkanutta kehittämistyötä. Vuosittain järjestetään laajempi AARG Gathering keskustelutapahtuma, joka nostaa esille eri näkökulmia ja toimintatapoja taiteen ja maaseudun risteyskohdista. Viimeiset kaksi vuotta nämä ovat olleet livelähetyksen muodossa. AARG Aamunavaukset vuorostaan avaavat aihepiiriä ja pitävät ajankohtaista keskustelua yllä. AARG vastaa tarpeeseen keskustella työskentelymetodeista sekä vertaisoppia yhteistyökuvioista, joissa maaseutu toimii nykytaiteen alustana.
AARG Aamunavaus möyhentää taiteen maaperää avaamalla nykytaidekentän toiminta- ja yhteistyömalleja etenkin maaseudulla.
Liput 44 € (sis. palvelumaksut) saatavissa Lippu.fi-palvelusta sekä Yrittäjät Areenalla -messuilta.
Yrittajat Areenalla-jatkot_Stand up-ilta_23-04-2022_visit alavus.jpg
Stand Up -ilta ja messujen jatkot Hotelli Alavudessa 23.4.2022 klo 19.00-21.00
Yrittäjät Areenalla -messujen jatkot Stand Up -ilta Hotelli Alavudessa lauantaina 23.4.2022 klo 19.00-21.00. Esiintymässä kolme tunnettua, loistavaa stand up -koomikkoa Mika Eirtovaara, Aatu Raitala sekä Riku Suokas! Ja ilta jatkuu hotellin alakerran yökerhossa. Liput 44 € (sis. palvelumaksut) Lippu.fi:stä (linkki avautuu suoraan Lippu.fi-palveluun). Lippuja myynnissä myös Yrittäjät Areenalla -messuilla osastolla D11 sekä puh. 044 333 0379 tai terhi@sytelaproductions.fi Tervetuloa rentoon irtiottoon arjesta ja nauramaan parin tunnin verran!
Kaksituntinen stand up- komiikkaa Hotelli Alavudessa.
Sisäänpääsymaksu 8 euroa, alle 10-vuotiaat maksutta.
Yrittajat Areenalla-banneri_1140 x 400 pix_EP-kalenteri.jpg
Yrittäjät Areenalla -messut 23.-24.4.2022
Alavus Areenalla järjestetään viidennet Yrittäjät Areenalla -messut lauantaina 23.4. ja sunnuntaina 24.4. Messut ovat avoinna kumpanakin päivänä klo 10-17. Sisäänpääsymaksu 8€ / 1 päivän lippu tai 12€ / 2 päivän lippu, alle 10-vuotiaat maksutta. Liput voi ostaa myös ennakkoon Lippu.fi-palvelusta. Yrittäjät Areenalla -tapahtuma tarjoaa erinomaisen tilaisuuden tuotteiden ja palveluiden esittelyyn ja myymiseen. Näytteilleasettajiksi ovat lämpimästi tervetulleita kaikki yritykset ja yhteisöt koko Etelä-Pohjanmaan alueelta ja kauempaakin. Alavus Areena tarjoaa loistavat tilat noin 200 näytteilleasettajalle. Vaihtoehtoina erilaisten tuotteiden ja palveluiden esille tuomiseen ovat messuosasto, toripöytä tai ulkopaikka. Lue lisää tapahtuman nettisivuilta ja varaa oma osastopaikkasi pian! Osastohinnat ovat perinteiseen tapaan näytteilleasettajaystävälliset. Messuyleisölle tarjolla on laaja valikoima nähtävää ja koettavaa saman viikonlopun aikana, saman katon alla. Luvassa on siis antoisa tapahtuma koko perheelle. Messuosastot sijoittuvat messuhalliin Alavus Areenan alakerrokseen, yläkerroksen tasanteelta löytyvät torimyyntipöydät. Areenan sisääntulon ja pysäköintialueen yhteydessä sijaitsevilla ulkopaikoilla voi myös tutustua näytteilleasettajien tarjontaan. Messuyleisöä palvelee hallissa myös messuravintola, josta saa kahvilatuotteita sekä ruoka-annoksia niin pieneen kuin isoon nälkään. Myös yläkerran tasanteella olevassa kahviossa voi levähtää hetkisen vaikkapa kahvikupin äärellä. Ohjelmalavalla tapahtuu koko messujen ajan. Messujen juontajana nähdään mm. valovoimainen Lola Odusoga. Lauantaina 23.4. messulavalla Lolan juontajaparina toimii pitkän linjan tv-esiintyjä Marko Terva-aho, joka on toiminut juontajana, selostajana ja toimittajana niin urheilu- kuin viihdeohjelmissa. Sunnuntaina 24.4. Lolan rinnalla nähdään musiikkitaiteilija, yrittäjä ja entinen kansanedustaja Mikko Alatalo. Hän on koko kansan maalaispoika ja tunnettu tv-juontaja, joka on levyttänyt yli 700 laulua. Lisäksi Alatalo on ollut jo yli 40 vuotta Suomen yrittäjien jäsen. Nuoria messukävijöitä kiinnostaa varmasti suosikki-tubettaja Lakko, joka on mahdollista tavata messuilla lauantaina. Messujen avaajaksi on lupautunut tiede- ja kulttuuriministeri Antti Kurvinen. Hän lausuu avaussanat lauantaina klo 10.30. Tarkempi ohjelma julkistetaan tapahtuman nettisivuilla. Kohdataan Alavudella 23.-24.4.2022!
Alavuden Yrittäjät ry, Töysän Yrittäjät ry, Alavuden kaupunki ja Alavuden Kehitys Oy
Koko perheen lämminhenkinen messutapahtuma Alavus Areenalla
Suvi Lindell duo konsertoin Taide- ja kulttuurikeskus Onnintuvalla la 9.4. klo 19. Suvi Lindell duo esittää artistin omia kappaleita sekä ulkomaisia ja kotimaisia covereita. Lindellin oma musiikki on englanninkielistä jazzvaikutteista soulpoppia. Duossa Suvi Lindell laulaa ja soittaa pianoa, Suvin mies Samuel Lindell soittaa kitaraa ja laulaa. Suvi Lindell (os. Savola) on Lappajärveltä kotoisin oleva muusikko. Kokkolassa asuva, musiikin parissa työskentelevä laulaja-lauluntekijä ja pianisti viimeistelee parhaillaan ensimmäistä pitkäsoittoaan. Samuel Lindell on laulaja ja kitaristi, jonka musiikillinen polku on kulkenut monien rytmimusiikin tyylien sekä klassisen musiikin maastoissa. Lindell on toiminut muusikkona ja sovittajana monissa eri kokoonpanoissa sekä opettanut päivätyönään Kaustisen musiikkilukiossa. Tapahtuma on osa Taide- ja kulttuurkeskus Onnintupa -hankkeen toimintaa. Hanke on saanut Leader-rahoitusta Aisapari ry:ltä.
Kulttuuriyhdistys Karikko ry/Taide- ja kulttuurikeskus Onnintupa -hanke
Suvi ja Samuel Lindellin konsertti Lappajärven Onnintuvalla
Valokuvataidenäyttely ”The Final Cut”; Tapio Haapalahti [Kurikka]
”Deep In To The Härmä”, ”Dash of salts on paper” ja ” Free Banksy”. Teossarjat antavat kuvan taiteilijan lähes 45 vuotta kestäneen valokuvaaja / valokuvataiteilijan uran, varsin omintakeiseksi muokkaantuneesta tyylistä. Teossarjoissa yhdistyy 1800-luvun lopun valokuvausperinne, perinteisen mustavalko henkilökuvauksen kautta, aina postmodernin abstraktiseen, digitaaliseen valokuvataiteeseen. Näyttely koostuu noin 50 erillisestä teoksesta. ”Deep In To The Härmä” On valokuvausprojekti joka toteutettiin hyvin tiiviillä aikataululla 7/2021-3/2022 välisenä aikana. Projektiin kuvattiin aitoja Etelä-Pohjanmaalla vaikuttavia henkilöitä omana ”arki” persoonanaan, ilman maskeerausta tms. valmistautumista kuvaan. Valokuvat toteutettiin perinteisin analogisin valokuvausmenetelmin 13x18cm mustavalko laakafilmille, joista tehtiin näyttelyvedokset (märkävedoksia ja printtejä). Projektin kuvauksiin osallistui n. 150 henkilöä, joista lopulta valikoitui esillä oleva näyttelysarja. ”Dash of salts on paper” Näyttelysarjassa taiteilija tuo esille wanhoja 1800-luvun puolivälin vedostustekniikoita erillaisin aihein. Tekniikoissa mukana syanotypia, suolavedos ja Platina/Palladium vedostus. Nämä ovat tekniikoita joita Haapalahti on kouluttanut myös toisille taiteilijoille työpajoissaan laajalti, aina Viroa myöten. Esillä olevat työt on vedostettu Kurikassa taiteilijan työhuoneella museolaatuiselle kuitupaperille. ” Free Banksy” Teossarjassa taiteilija tuo nähtäväksi hyvin henkilökohtaisen näkemyksen digitaalisesta kuvasta. Sarjan työt ovat digitaalikuvia jotka ovat rankasti käsitelty ja joiden käsittelyssä on myös käytetty kuvan digitaaliseen profiiliin upotettua, taiteilijan sydäntapahtuman aikaista EKG-käyrää. Nämä räiskyvän värikkäät taidekuvat on vedostettu UltraChrome™ K3 pigmenttivärein kanvakselle. Tapio Haapalahti on 1962 Oulussa syntynyt valokuvaaja/valokuvataiteilija ja vedostustekniikoiden kouluttaja, joka muutti Tampereelta Kurikkaan 2018, jäätyään sairaseläkkeelle. Hän toimii mm. Pohjanmaan Valokuvakeskuksen hallituksessa ja analogisten kuvaustekniikoiden kouluttajana. Haapalahti on myös toiminut Kurikan Kuvataideyhdistyksen hallituksessa ja pitänyt yhdistyksen jäsenille 1800-luvun tekniikoiden taidevedostuskoulutuksia. Haapalahti oli myös Tampere Camera Fair, maailmanlaajuisen valokuvaajatapahtuman ”isä” ja vetäjä aina 2018 saakka, kunnes luovutti tapahtuman konseptin ja vetovastuun Tampereen Valokuvausseuralle. Haapalahti on toiminut myös Suomen Valokuvahistoriallisen yhdistyksen hallituksessa ja koulutusvastaavana vuosina 2014-2016. Näyttely esillä: 11.4. – 1.7.2022 (arkisin klo 10:30 – 15:00) Galleria Kurikan Wanhalla Asemalla. Näyttelyn viralliset avajaiset: 15.5.2022, klo. 12:00 – 16:00.
Kurikalainen valokuvataiteilija Tapio Haapalahti tuo 60v juhlanäyttelyynsä ”The Final Cut” kolme erillistä kuvasarjaa.
Galleria Kurikan Wanha Asema [Avoinna arkisin klo 10:30 – 15:00]
Perinteisellä vapputorilla mm. pomppulinnaa, musiikkia, torimyyjiä (lakua ym.) ja motoristien ohiajo.
Kurssin hinta: 40 €/aikuinen & lapsi -pari
Taidepajassa taidetta tehdään yhdessä! Lapsi voi osallistua kurssille yhdessä vanhemman, isovanhemman, kummin tai muun läheisen aikuisen kanssa. Kurssin tehtävät ja teemat kumpuavat esillä olevista näyttelyistä: Poikkipolkuja ekologiaan & Tamara Piilola: Puu on ihme. Työpajassa ihmetellään, tutkitaan ja päästään kokeilemaan erilaisia materiaaleja taiteen tekemiseen. Työpaja kokoontuu tiistaisin 4 kertaa taide- ja kulttuurikeskus Kalevan Navetassa (1. kerroksessa) Kässä 1 -työpajatilassa. Yksi työpaja kestää 1h 15 min. Ryhmään mahtuu 8 aikuinen & lapsi -paria. Osallistujille lähetetään tarkempi infokirje ennen kurssin alkamista. Kurssin hinta: 40 €/aikuinen & lapsi -pari. Hinta sisältää ohjauksen, materiaalit ja aikuisen pääsylipun Taidehalliin. Kurssin ohjaaja taideohjaaja Ruusu-Maria Lappalainen. 5–6-vuotiaille suunnatun kurssin tiistait ovat: ti 26.4. klo 17.15-18.30 ti 3.5. klo 17.15-18.30 ti 10.5. klo 17.15-18.30 ti 17.5. klo 17.15-18.30 Kuva: Katariina Vestergård
Aikuinen & lapsi -taidekurssi on 4 kertaa kokoontuva lapsen ja läheisen aikuisen yhteinen taidehetki.
Taide- ja kulttuurikeskus Kalevan Navetassa (1. kerroksessa) Kässä 1 -työpajatilassa
Maatalouden resurssitehokkuus_logoilla.jpg
Aamukahvit: maatalouden resurssitehokkuus kriisitilanteessa - katsaus E-P:lle
Järjestämme keskiviikkona 13.4. klo 9.00-10.15 Maatalouden resurssitehokkuus kriisitilanteessa – tilannekatsaus Etelä-Pohjanmaalle –aamukahviwebinaarin. Ilmoittautuminen Webinaarissa Luonnonvarakeskuksen tutkimusprofessori Jyrki Niemi kertoo tuotantopanosten riskeistä ja niiden turvaamisesta kriisitilanteissa, ja MTK Etelä-Pohjanmaan toiminnanjohtaja Yrjö Ojaniemi antaa katsauksen Etelä-Pohjanmaan tilanteeseen. Omavaraisen ruoantuotannon tärkeys on korostunut Ukrainan kriisin myötä. Energian ja muiden tuotantopanosten hintojen nousu aiheuttaa kuitenkin merkittäviä haasteita erityisesti maatalousalan yrityksille, joilla oli kannattavuusongelmia jo aiemmin. Hintojen nousu heijastuu koko ruokaketjuun ja lisää todennäköisesti haasteita myös tulevaisuudessa. Resurssitehokkuuden parantamisella on mahdollisuus osaltaan tukea yritysten kulujen hallintaa ja lisätä toimialan kestävyyttä. Boostaa ruokabisnestäsi kestävästi -webinaarisarja etsii ratkaisuja ruokaketjun kestävyyshaasteisiin. Toteutamme vuoden 2022 aikana lyhyitä tietoiskuja ja työpajoja ruoka-alan yrityksille kestävän liiketoiminnan harjoittamisesta erityisesti resurssitehokkuuden näkökulmasta. Webinaarisarja järjestetään osana EAKR-rahoitteista Kiertotalouden osaamisalusta Etelä-Pohjanmaalle – CircEPOs -hanketta. Webinaari on maksuton.
Webinaari tarjoaa tiiviin katsauksen Ukrainan sodan vaikutuksista ruokaturvaan ja alkutuotannon haasteisiin erityisesti Etelä-Pohjanmaalla.